Andrea Benetti

Andrea Benetti huwa artist Taljan li twieled fil-15 ta' Jannar 1964. Huwa l-awtur tal-Manifest tal-Arti Moderna fl-Għerien, li ġie ppreżentat fl-2009 fit-53 Biennale ta' Venezja, fil-Padiljun imsejjaħ "Natura u Ħolm" fl-Università ta' Ca' Foscari, Venezja, l-Italja.

 Bijografija 

Andrea Benetti huwa artist viżwali Taljan, li esplora diversi forom tal-arti, inkluż il-pittura, il-fotografija, l-installazzjonijiet u l-arti elettronika. Fl-2006 Benetti ħoloq il-Manifest tal-Arti Moderna fl-Għerien li ġie ppreżentat fl-2009 fit-53 Biennale ta' Venezja.

L-arti ta' Andrea Benetti tispira ruħha direttament u indirettament mill-ewwel forom ta' arti tal-preistorja. Benetti studja l-elementi stilistici u konċettwali tal-pitturi fl-għerien li nħolqu mill-bniedem fil-preistorja, u elabora mill-ġdid dawk is-simboli b'mod modern. L-opri tiegħu jippreżentaw motivi żoomorfiċi u antropomorfiċi, forom ġeometriċi u astratti, kif ukoll simboli li jevokaw filosofikament pont ideali bejn l-arti tal-preistorja u l-arti kontemporanja.

Biex joħloq l-opri tiegħu, Benetti uża pigmenti awtentiċi bħal tal-Paleolitiku. Dawk il-pigmenti kienu ntużaw mill-bniedem preistoriku fil-pitturi fl-għerien li ġew skoperti mill-arkeologi tal-Università ta' Ferrara. L-awtentiċità ta' dawk il-pigmenti ġiet ċertifikata mill-università. Imbagħad, Benetti użahom biex joħloq opri ġodda u uża l-pigmenti ta' "kollega" tiegħu ta' 40,000 sena ilu. Dan il-proġett artistiku jirrappreżenta ġest simboliku ta' kontinwità mal-arti tal-oriġini.

Fl-2011, Andrea Benetti saħħaħ dik ir-rabta mal-arti tal-passat, biex itella' wirja bl-opri tiegħu f'Castellana Grotte. Din il-wirja tnisslet bħala gallerija tal-arti reali f'għar. Ma' dan il-proġett, imsejjaħ "Il-Pittura Tirritorna fl-Għerien", l-artist Benetti simbolikament wassal lill-arti kontemporanja lura għall-oriġini tagħha.

Aspett “tekniku” li jikkaratterizza r-rabta tal-pittura tiegħu mal-passat huwa l-użu tas-sedimenti, tal-ossidi u ta' sustanzi naturali oħra dilwiti fl-ilma, l-użu tal-kulur, u l-bassoriljievi bil-ġibs.
L-opri ta' Andrea Benetti huma preżenti f'kollezzjonijiet ta' mużewjiet u istituzzjonijiet nazzjonali u internazzjonali importanti, inkluż dawk tan-Nazzjonijiet Uniti, tal-Vatikan, tal-Quirinale u tal-Kamra tad-Deputati. Fost l-aħħar wirjiet tiegħu nsibu:
 "Il-Pittura Moderna fl-Għerien" (l-Għar ta' Castellana, fl-2011);
 "Kuluri u Ħsejjes tal-Oriġini" (Bologna, Palazzo Accursio, fl-2013);
 "Il-Ġenesi tal-Pittura" (l-Università ta' Bari, Palazzo delle Poste, fl-2014);
 "VR60768 - Figura antropomorfika" (Ruma, il-Kamra tad-Deputati, fl-2015);
 "Preistorja kontemporanja" (l-Università ta' Ferrara, Palazzo Turchi di Bagno, fl-2016);
 "Uċuħ kontra l-vjolenza" (Bologna, Palazzo Accursio, fl-2017);
 "Għamliet bla Żmien" (Bologna, Palazzo della Regione, fl-2021);
 "Il-Kuluri f'Venezja" (Venezja, Palazzo Zaguri, fl-2023);
 "Mewġa Preistorika" (Milan, l-Ispazju ArteAria, fl-2023).

Fl-2020, Andrea Benetti ngħata d-49 Premju "Nettuno d'Oro", l-iktar premju artistiku importanti tal-belt ta' Bologna.

 Mużewjiet u kollezzjonijiet 
Mużewjiet u istituzzjonijiet li għamlu akkwiżizzjoni tal-opri ta' Andrea Benetti fil-kollezzjonijiet tal-arti tagħhom:
 Kollezzjoni tal-arti tan-NU (New York, l-Istati Uniti) - l-opra: "Kontra l-vjolenza";
 Kollezzjoni tal-arti tal-Vatikan (Belt tal-Vatikan) - l-opra: "Ġieħ lil Karol Wojtyła";
 MACIA - Mużew tal-Arti Kontemporanja Taljana fl-Amerka (San José, Costa Rica) - l-opra: "Logħob tat-tfulija";
 Kollezzjoni tal-arti tal-Quirinale · il-Presidenza tar-Repubblika tal-Italja · (Ruma – l-Italja) - l-opra: "Kaċċa VII";
 Palazzo Montecitorio · il-Parlament tal-Italja · il-Kamra tad-Deputati (Ruma – l-Italja) - l-opra: "Id-9 ta' Novembru 1989";
 Kollezzjoni tal-arti tal-Università ta' Richmond (Richmond - l-Istati Uniti) - l-opra: "Ittir";
 Kollezzjoni tal-arti tal-Università ta' Ferrara (Ferrara – l-Italja) - l-opra: "Ominidu ta' Porto Badisco I";
 Kollezzjoni tal-arti tal-Università ta' Bari (Bari - l-Italja) - l-opra: "Dgħajsa bis-siġar";
 MAMbo · il-Mużew tal-Arti Moderna ta' Bologna (Bologna – l-Italja) - l-opra: "Fjuri tal-Lotus";
 Museion · il-Mużew tal-Arti Moderna u Kontemporanja ta' Bolzano (Bolzano – l-Italja) - l-opra: "Istint primittiv II";
 Kollezzjoni tal-arti tal-Ministeru għall-Ġustizzja u d-Drittijiet Umani ta' Buenos Aires (Buenos Aires - l-Arġentina) - l-opra: "Lapsijiet maqsumin";
 CAMeC – iċ-Ċentru tal-Arti Moderna u Kontemporanja – (La Spezia – l-Italja) - l-opra: "Grotta taċ-ċriev";
 il-Mużew F. P. Michetti (Francavilla al Mare – l-Italja) - l-opra: "Tliet teżijiet";
 il-Mużew Osvaldo Licini (Ascoli Piceno – l-Italja) - l-opra: "Ominidi u annimali I";
 Kollezzjoni tal-arti tal-Kumitat ta' Lecce (Lecce – l-Italja) - l-opra: "Il-koerenza";
 Kollezzjoni tal-arti tal-Fondazzjoni Giacomo Casanova (Venezja - l-Italja) - l-opra: "Ġieħ lil Giacomo Casanova".

 Premjijiet u rikonoxximenti 

Parteċipazzjoni fit-53 Biennale ta' Venezja fl-2009;
Premju Michetti LXI fl-2010;
Premju Internazzjonali “Excellence” fl-2014;
id-49 Premju Nettuno d'oro fl-2020.

 Biblijografija 
 K. H. Keller, G. Rossi, R. Sabatelli: Andrea Benetti u Lanfranco Di Rico – Settembru 2001, Johns Hopkins University, Bologna, 2008, 12-il paġna.
 Awturi varji: Arti u kultura – Pont bejn l-Italja u Costa Rica, I.I.L.A., San José, 2008, 98 paġna.
 Awturi varji: Esplorazzjoni mhux tas-soltu fi ħdan il-veloċità, Bologna, 2009, 104 paġni.
 Andrea Benetti, Gregorio Rossi: Manifest tal-Arti Moderna fl-Għerien, Umberto Allemandi & C., Venezja, 2009, 18-il paġna.
 Awturi varji: Natura u Ħolm – Katalgu tal-Padiljun Taljan fit-53 Biennale ta' Venezja, Umberto Allemandi & C., Venezja, 2009, 98 paġna.
 Carlo Fabrizio Carli: Dijorama Taljana – il-61 Premju Michetti, Vallecchi, Francavilla al Mare, 2010, 202 paġni.
 C. Parisot, P. Pensosi: Ritratti tal-artisti, Edizioni Casa Modigliani, Ruma, 2010, 72 paġna.
 Simona Gavioli: Andrea Benetti – Qabel il-Preżent, Media Brain, Bologna, 2009, 52 paġna.
 Awturi varji: Andrea Benetti – Il-Pittura Moderna fl-Għerien, il-Kumitat ta' Castellana Grotte, Castellana Grotte, 2011, 58 paġna.
 D. Iacuaniello, C. Parisot, G. Rossi: M173 - Traċċi apokrifi, l-Istitut Ewropew ta' Pegaso, Ruma, 2012, 70 paġna.
 G. Rossi, D. Scarfì: Is-Simboliżmu fil-Pittura Moderna fl-Għerien, Mediabrain, Siracusa, 2012, 88 paġna.
 Andrea Benetti, Silvia Grandi: Kuluri u Ħsejjes tal-Oriġini, Qudulibri, Bologna, 2013, 86 paġna.
 Andrea Benetti, Stefano Papetti: Mill-blat għat-tiela – It-travertin fil-pittura moderna fl-għerien, Qudulibri, Ascoli P., 2014, 54 paġna.
 A. Benetti, S. Cassano, D. Coppola, A. F. Uricchio: Kuluri u Ħsejjes tal-Oriġini, Qudulibri, Bari, 2014, 58 paġna.
 Andrea Benetti, Silvia Grandi: Il-Kulur tad-Dawl, Qudulibri, Bologna, 2014, 56 paġna.
 A. Benetti, S. Grandi, M. Peresani, M. Romandini, G. Virelli: VR60768 - figura antropomorfika, Qudulibri, Ruma, 2015, 80 paġna.
 Andrea Benetti, Toti Carpentieri: Astrattiżmu tal-Oriġini, Qudulibri, Lecce, 2015, 60 paġna.
 Awturi varji: L-Arti Moderna fl-Għerien, Monografija, Qudulibri, Bologna, 2015, 208 paġni.
 Andrea Benetti, Fiorenzo Facchini, Fernando Lanzi, Gioia Lanzi: Signum Crucis, Qudulibri, Bologna, 2016, 42 paġna.
 A. Benetti – P. Fameli – A. Fiorillo – F. Fontana – M. Peresani – M. Romandini – I. Schipani – U. T. Hohenstein: "Preistorja Kontemporanja", Qudulibri, Ferrara, 2016, 64 paġna.
 A. Benetti – P. Fameli – A. Marrone – M. Ratti: "Ġieħ lill-pittura fl-għerien", Qudulibri, La Spezia, 2016, 58 paġna.
 Andrea Benetti - Silvia Grandi: "Uċuħ kontra l-vjolenza", Qudulibri, Bologna, 2017, 40 paġna.
 Andrea Benetti - Stefano Bonaga - Gregorio Rossi - Corrado Rozzi: "Għamliet bla Żmien", Qudulibri, Bologna, 2021, 44 paġna.
 Andrea Benetti - Francesco Paolo Campione - Tiziana Fuligna - Gaia Giorgetti: "Il-Kuluri f'Venezja", Qudulibri, Venezja, 2023, 90 paġna.
 Andrea Benetti - Luciana Apicella - Stefano Bonaga: "Mewġa Preistorika", Qudulibri, Milano, 2023, 48 paġna.
 Francesco Paolo Campione - Stefano Papetti - Stefano Odoardi: "Dawl fis-silenzju", Alchemical shadows, Ascoli Piceno, 2023, 48 paġna.

 Referenzi 

 Ħoloq esterni 
 Andrea Benetti - Sit uffiċjali - Taljan
 Andrea Benetti - Sit uffiċjali - Ingliż
 Andrea Benetti fl-enċiklopedija Treccani
 Andrea Benetti fl-enċiklopedija De Agostini
 Andrea Benetti fl-enċiklopedija WikiArt
 Andrea Benetti - Il-vidjo ta' preżentazzjoni

Kategorija:Pitturi Taljani
Kategorija:Artisti 
Kategorija:Twieldu fl-1964
Kategorija:Nies ħajjin